Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 730/11/8802	Košice I, 11.3.2014
EEČ : 2-63-121-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde v dobe od 07.04.2010 až doposiaľ si neplnil pravidelne svoju vyživovaciu povinnosť voči svojej dcére XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. ako aj z rozsudku Okresného súdu XXXXX, sp. zn. XXXXX zo dňa 08.03.2010, právoplatného dňa 07.04.2010, v ktorom je zaviazaný prispievať na jej výživu sumou vo výške 30 % zo sumy životného minima a to od 07.04.2010 do 30.06.2010 sumou mesačne po 25,36 €, od 01.07.2010 do 30.06.2011 sumou mesačne po 25,38 €, od 01.07.2011 do 30.06.2012 sumou mesačne po 26,-€, od 01.07.2012 do 30.06.2013 sumou mesačne po 26,65 € a od 01.07.2013 sumou mesačne po 27,13 €, vždy do 25-teho dňa v mesiaci vopred k  rukám XXXXX, čím takto dlhuje výživné vo výške 1.229,48 €

lebo zanikla trestnosť činu

Odôvodnenie:
	Vyšetrovateľ OR PZ, OKP  XXXXX uznesením sp. zn. XXXXX zo dňa 06.12.2011 začal trestné stíhanie a následne uznesením zo dňa 01.02.2012 vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b / Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.	
V danej veci podala dňa 04.11.2011 XXXXX, nar. XXXXX trestné oznámenie na XXXXX, pre neplatenie výživného a to za obdobie od 07.04.2010 až doposiaľ. 
Do spisu boli zabezpečené  rozsudok Okresného súdu XXXXX sp. zn. XXXXX XXXXX zo dňa 08.03.2010, rodný list dieťaťa, správy o obvinenom, fotokópie dokladov o úhrade výživného, evidencia priestupkov a odpis z registra trestov.
Súčasťou spisu sú výsluchy poškodenej XXXXX, kde v jednom z nich dňa 04.03.2014 uviedla, že obvinený XXXXX si splnil svoju vyživovaciu povinnosť, nakoľko jej postupne jednotlivými platbami, ktoré jej posielal z Anglicka uhradil celé výživné, pričom cez Western Union jej poslal sumu 885,-€ a následne osobne po jeho návrate z Anglicka jej odovzdal sumu okolo cca 300,-€. Taktiež začiatkom januára 2014 jej dal sumu 400,-€. Zároveň uviedla, že  od januára 2014 žije s obvineným v spoločnej domácnosti, ktorý sa o nich riadne finančne stará a preto si výživné od mesiaca január 2014 neuplatňuje. Uvedené skutočnosti potvrdzujú aj doklady o úhrade na č.l. 102-111.
Podľa § 215 ods. 1 písm. h / Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písm. a / Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 
Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1, ods. 3 písm. b / Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na                                    Okresnú prokuratúru XXXXX I. Sťažnosť má odkladný účinok.

Mgr. Jozef Stanko
prokurátor